- Hindi News
- National
- मक्खियों की समस्या से निपटने के लिए की बैठक: हैदराबाद में काफी पोल्ट्री फॉर्म, वहां मक्खियों की स
मक्खियों की समस्या से निपटने के लिए की बैठक: हैदराबाद में काफी पोल्ट्री फॉर्म, वहां मक्खियों की समस्या नहीं तो यहां पर क्यों
सिटी रिपोर्टर | रायपुररानी/बरवाला
पोल्ट्रीबेल्ट के पोल्ट्री फार्म्स की एक बैठक शुक्रवार शाम खेड़ी के एक फार्म हाउस में हुई। बैठक में वरिष्ठ भाजपा नेता विधायक लतिका शर्मा के पति सुभाष शर्मा ने भी अपनी उपस्थिति दर्ज कराई। इस अवसर पर रायपुररानी बरवाला क्षेत्र के सैकड़ों पोल्ट्री फार्मर्स मौजूद थे। बैठक में एसोसिएशन के प्रधान दर्शन सिंगला, महासचिव देवेंद्र अहलावत, कैशियर पुनीत, सुनील गर्ग, राजू सिंगला करीब 100 पोल्ट्री फार्मर्स मौजूद थे। बैठक में मक्खियों की समस्या पर चर्चा की गई। बैठक को संबोधित करते हुए सुभाष शर्मा ने कहा कि गर्मी के मौसम ने दस्तक दे दी है। पोल्ट्री फार्मर्स को चाहिए कि वे इलाके में मक्खियों की समस्या पनपने दें। उन्होंने कहा कि वे आज मौली गांव में गए थे। मौली गांव से दो-तीन दिन पहले उत्तर प्रदेश की ओर बारात गई थी। बारात में गए कुछ लोग, जोकि मौली गांव के रिश्तेदार थे, दुर्घटना में मारे गए थे। इसी को लेकर आज वे मौली गांव में पहुंचे थे। उन्होंने वहां पर भी मक्खियों की बहुतायत पाई। उन्होंने मक्खियों की बहुतायत का जिक्र किया और पोल्ट्री फार्मर्स को मौके पर भी दिखाई। सुभाष शर्मा ने कहा कि प्रदेश सरकार की ओर से पिछले दिनों पोल्ट्री फार्मर्स को हैदराबाद का दौरा करवाया गया था। हैदराबाद में भी बहुत बड़ी पोल्ट्री बेल्ट है, जहां मक्खियों की समस्या नहीं है लेकिन यहां के पोल्ट्री बेल्ट में मक्खियों की समस्या बनी हुई है।
उन्होंने पोल्ट्री फार्म्स से कहा कि तो प्रदेश सरकार की और ही हलका विधायक की आप लोगों से कोई रंजिश है। आप अपना व्यवसाय चलाएं और इलाके में मक्खियों की समस्या भी पनपने दें। मौके पर मौजूद बीडीपीओ मार्टिना महाजन ने भी पोल्ट्री फार्म्स को जिला प्रशासन के नॉर्म्स पूरे करने के निर्देश दिए। महाजन ने कहा कि पोल्ट्री फार्म्स अपने नजदीकी गांवों में एक सप्ताह में जाकर चेक करें कि उन गांवों में मक्खियों की समस्या है या नहीं।
tgl_Latn sot_Latn hin_Deva hin_Deva mai_Deva hin_Deva hin_Deva